นอกจากนี้ ยังเน้นย้ำให้มีการปฏิบัติการฝนหลวงอย่างต่อเนื่อง โดยมีเป้าหมายทำฝนให้ตกลงสู่อ่างเก็บน้ำที่มีปริมาณน้ำน้อยกว่า 60% ของความจุอ่าง ซึ่งกรมชลประทาน และกรมฝนหลวงและการบินเกษตร ได้ทำงานร่วมกันมาตลอด ภายใต้โครงการความร่วมมือปฏิบัติการเพื่อเพิ่มความชุ่มชื่นให้กับพื้นที่การเกษตร และเพิ่มปริมาณน้ำที่จะไหลลงอ่างเก็บน้ำ และยังเป็นการเพิ่มปริมาณน้ำสำรองไว้ใช้อุปโภค - บริโภค พร้อมวางแผนปรับเปลี่ยนการปลูกพืชฤดูแล้งนี้ให้สอดคล้องกับปริมาณน้ำต้นทุน ตลอดจนการประชาสัมพันธ์ให้ประชาชนในพื้นที่ทราบสถานการณ์น้ำ